Тісяча і єдна ніч

Тісяча і єдна ніч (, Kitāb Alf Layla wa-Layla; , Hazār-o Yak Šab) — є середовікый арабскый анонімный зборник народных приповідок, баёк, анекдот і далшых оповідань, котрый выникнув дас од 7. до 16. стороча і котрый подавать вірный образ соціалных сітуацій, мравів і звычаїв тогдышнёго арабского світа.

 Выник зборника 
250px|right|thumb|Арабскый рукопис зборника Тісяча і єдна ніч.
Найстарша часть зборника є індійского походжіня. Ходить о рамкове повіданя цїлого зборника, т.є. оповіданя о мудрій Шегерезадї і окрутнім  королёви Шагріярови і тыж пару далшых приповідок і баёк. За панованя перьской дінастії Сасанівцїв (224 – 651) ся тото росповіданя дістало до Перзії і там было обогачене о далшы приповідкы (індійскый і перьскый оріґінал ся але не нашов). До арабчіны быв зборник переложеный кінцём 7. стороча, як собі Арабы Перзію покорили тай учінили з нёй часть свого каліфату. У 7. - 13. стороча быв зборник Арабами значно росшыреный. Выникли цїлы ціклы новых росповідань о аббасівскых каліфах, особливо о Гарунови ар-Рашідови, множество любостных і путёписных опповідань і десяткы куртых анекдот. До збодника были перебераны і решты старых мезопотамскых міфів, ґрецькы, візантьскы і жыдівскы темы. Великым іншпірачным жрідлом была тыж класічна арабска проза і історіоґрафічна література, путёписы і зборникы мравонауковых приповідок. В зборнику ся часто бісїдує о астрономії, астролоґії тай іншых науках, екзістує в ній і много одказів на Коран, часто є спомянутый Аллаг і ёго пророк Могамед і неприятельство міджі |хрістіанами і мусулманами.

Посилання
 Ораторія "Тисяча ночей, та ніч" (на галицькій мові)

Катеґорія:Арабска література